Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 116/14/5507	Námestovo, 26.5.2014
EEČ : 2-41-68-2014

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 odsek 1 Trestného zákona

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 350,00 € 
b.	Konkrétny adresát peňažnej sumy určenej na všeobecne prospešné účely: 175,00 
	Telovýchovná jednota, so sídlom XXXXX, XXXXX, číslo účtu IBAN: SK7809000000000054188037, IČO: 0907801253
c.	Suma odovzdaná štátu na peňažnú pomoc obetiam trestnej činnosti: 175,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dolný Kubín pod spisovou značkou ORP-12/DI-DK-2014.

obvinený XXXXX dňa 24.04.2014 vyhlásil, že spáchal skutok spočívajúci v tom, že dňa 26.01.2014 v čase okolo 20:30 hodiny viedol po ceste II/520 smerom od Námestova na Tvrdošín osobné motorové vozidlo značky Daewoo Nexia, EČ: XXXXX, ktorého majiteľkou je XXXXX, nar. XXXXX, bytom XXXXX, Závodná č. 461, okr. Tvrdošín, pričom za miestnou časťou zv. Prístav, okr. Tvrdošín v lesnom pásme, pri prejazde tiahlej pravotočivej zákruty cesty II. triedy v kilometri 65,70, ktorej vozovka bola pokrytá súvislou vrstvou ujazdeného, namrznutého snehu, v dôsledku neprispôsobenia sa rýchlosti jazdy, stavu a povahe vozovky, v rýchlosti 71 km/h ± 5% dostal šmyk, následne prešiel za pretáčania vozidla okolo jeho osi do protismeru a potom mimo komunikáciu, kde pravou bočnou časťou vozidla narazil do stromu, v dôsledku spolujazdec XXXXX, nar. XXXXX, bytom XXXXX, XXXXX, okr. Tvrdošín utrpel: otras mozgu ľahkého stupňa, trieštivú zlomeninu tela stehennej kosti vpravo na rozhraní strednej  a hornej trestiny s posunom kostných úlomkov do strany s ich ohnutím s dobou liečenia trvajúcou 6 - 8 mesiacov, pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1 Trestného zákona 

Odôvodnenie: 
Uznesením povereného príslušníka OR PZ Dolný Kubín, Okresného dopravného inšpektorátu pod sp. zn. ČVS:ORP-12/DI-DK-2014 zo dňa 17.03.2014 bolo XXXXX, nar. XXXXX v Trstenej, trvale bytom XXXXX, XXXXX, okr. Tvrdošín podľa § 206 ods. 1 Trestného poriadku vznesené obvinenie pre prečin ublíženia na zdraví podľa § 157 ods. 1 Trestného zákona, na tom skutkovom základe, ako je to uvedené vo výrokovej časti uznesenia povereného príslušníka PZ.  

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a 

vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodení XXXXX a XXXXX, prostredníctvom probačného a mediačného úradníka Okresného súdu v Námestove uzavreli dňa 24.04.2014 dohodu o zmieri, v rámci ktorej obvinený XXXXX tohto dňa vyhlásil, že spáchal skutok spočívajúci v tom, že dňa 26.01.2014 v čase okolo 20:30 hodiny viedol po ceste II/520 smerom od Námestova na Tvrdošín osobné motorové vozidlo značky Daewoo Nexia, EČ: XXXXX, ktorého majiteľkou je XXXXX, nar. XXXXX, bytom XXXXX, Závodná č. 461, okr. Tvrdošín, pričom za miestnou časťou zv. Prístav, okr. Tvrdošín v lesnom pásme, pri prejazde tiahlej pravotočivej zákruty cesty II. triedy v kilometri 65,70, ktorej vozovka bola pokrytá súvislou vrstvou ujazdeného, namrznutého snehu, v dôsledku neprispôsobenia sa rýchlosti jazdy, stavu a povahe vozovky, v rýchlosti 71 km/h ± 5% dostal šmyk, následne prešiel za pretáčania vozidla okolo jeho osi do protismeru a potom mimo komunikáciu, kde pravou bočnou časťou vozidla narazil do stromu, v dôsledku spolujazdec XXXXX, nar. XXXXX, bytom XXXXX, XXXXX, okr. Tvrdošín utrpel: otras mozgu ľahkého stupňa, trieštivú zlomeninu tela stehennej kosti vpravo na rozhraní strednej  a hornej tretiny s posunom kostných úlomkov do strany s ich ohnutím s dobou liečenia trvajúcou 6 - 8 mesiacov , pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1 Trestného zákona. 

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a pokiaľ ide škodu spôsobenú činom, tak poškodení si náhradu škody neuplatnili, nakoľko táto im bola uhradená z povinného zmluvného poistenia a nad rámec tejto si neuplatňujú žiadnu škodu.

Obvinený XXXXX na účet Okresnej prokuratúry v Námestove vložil peňažnú sumu vo výške 350,- €, určenú na všeobecne prospešné účely pre Telovýchovná jednota, so sídlom XXXXX, XXXXX, vo výške 175,00 €, číslo účtu IBAN: SK7809000000000054188037, IČO: 0907801253 a na peňažnú pomoc obetiam trestnej činnosti vo výške 175,00 €. Táto suma je primeraná závažnosti spáchaného trestného činu. 

Obvinený a poškodený s týmto spôsobom vybavenia veci vyslovili súhlas. 

Obvinený XXXXX podľa odpisu z registra trestov nebol súdne trestaný, v evidencii priestupkov nemá žiadny záznam. Tiež neboli o ňom zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Mravec
prokurátor